Dopisovateľ

Dopisovateľ, resp. dopisovateľka je osoba externe spolupracujúca s redakciou masmédia, ktorá tvorí žurnalistické prejavy, ale žurnalistike sa nevenuje profesionálne.. „externý spolupracovník redakcie; neprofesionálny spravodajca; korešpondent“.. „človek, kt. tvorí žurnal. prejavy, ale sa nevenuje žurnal. tvorbe profesionálne“.. „autor žurnalistických prejavov, kt. sa žurnalistickej tvorbe venuje pravidelne, nie však profesionálne“ Redakciu pravidelne informuje o aktuálnych témach zo svojho prostredia (bydliska, oblasti podnikania, pracoviska ap.).. „osoba, ktorá tvorí žurnalistické prejavy, ale sa nevenuje žurnalistickej tvorbe profesionálne; externý spolupracovník redakcie, ktorý ju pravidelne informuje o aktuálnych otázkach zo svojho pracoviska alebo miesta bydliska, z miesto svojej pôsobnosti“.

Podľa Malej encyklopédie žurnalistiky (1982) by redakcie „mali viesť a usmerňovať d. (aj prostredníctvom vyslaných redaktorov) a vedieť odhadovať ich schopnosti a talent pre novinársku prácu.“ Najaktívnejší dopisovatelia sa dostávajú do evidencie redakcie (buď listového oddelenia alebo redaktora, resp. redaktorky, ktorá má vypracovávanie takejto evidencie v kompetencii). S niektorými tak redakcie podpisujú pracovné zmluvy a v konečnom dôsledku sa môžu stať súčasťou profesionálneho novinárstva.

Niekedy sa za dopisovateľa pokladá aj spoluautor žurnalistického prejavu, ktorý vznikol výsledkom redaktorovej cesty do terénu. Výraz dopisovateľ sa niekedy používa ako synonymum ku korešpondentovi, resp. spravodajcovi (na rozdiel od vyššie uvedenej definície je korešpondent, resp. spravodajca profesionálnym žurnalistom).

 Referencie 

 Použitá literatúra 






Kategória:Povolania
Kategória:Žurnalistika